রোমানীয় ফুটবল ফেডারেশন
রোমানীয় ফুটবল ফেডারেশন (রোমানীয়: Federația Română de Fotbal, ইংরেজি: Romanian Football Federation; এছাড়াও সংক্ষেপে আরএফএফ নামে পরিচিত) হচ্ছে রোমানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৯ সালের অক্টোবর মাসে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৬ বছর পর ১৯৫৫ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর রোমানিয়ার রাজধানী বুখারেস্টে অবস্থিত। এই সংস্থাটি রোমানিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লিগা ১, লিগা ২ এবং কুপা রোমানিয়েইয়ের মতো প্রতিযোগিতার সকল কার্যক্রম পরিচালনা করে। বর্তমানে রোমানীয় ফুটবল ফেডারেশনের সভাপতির দায়িত্ব পালন করছেন রাজভান বারলিনু এবং সাধারণ সম্পাদকের দায়িত্ব পালন করছেন রাদু ভিসান।